section_heading: Tehničke značajke
paragraph_text: Lokomotive serije HŽ 2062 građene su za najveću voznu brzinu od 124&nbsp;km/h. Opremljene su zračnom i ručnom kočnicom. Okretna postolja su istovjetna onima na lokomotivama serija HŽ 2044 i HŽ 2061. Sanduk lokomotive sastoji se od dužeg dijela oplate unutar kojeg je smješten motorni prostor, upravljačnice te kraćeg, niskog dijela oplate, koji je tvornički određen kao prednji kraj lokomotive. Upravljački stol omogućava vožnju s obiju strana lokomotive na način da strojovođa može mijenjati svoje upravljačko mjesto ovisno o smjeru kretanja vlaka.